**Meteoritul lent**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am presimțit că zeul doarme fără respirație

Am presimțit că zeul doarme fără respirație

undeva în părțile mai albastre ale cerului.

Ca o spermă luminoasă și leneșă,

câțiva meteoriți au trecut prin fața stelelor fixe.

Cine știe când se va naște o altă lume,

și în ce fel va fi aceea,

ce legi tragice și ce obiceiuri altele

vor fi fiind cândva

în părțile mai albastre ale cerului.

Dar aceasta ne-o va vesti cometa

când cerește va șterge cerul,

iar, noi, din ce în ce mai inutili și mai părăsiți

vom construi cu disperare temple.